open-index/open-wikipedia-markdown huggingface dataset:
MOS Technology VIC

**VIC** (**Video Interface Chip**), egentlig *[[MOS Technology]] 6561* (NTSC-basert variant *6560*) er en integrert krets som skaper grafikken og lyden i datamaskinen Commodore VIC-20. Den ble opprinnelig konstruert for å være en billig komponent til dataterminaler, monitorer for biomedisin, kontrollsystem, arkadespill og spillkonsoller.

Etterfølgeren til VIC var VIC II som bruktes i Commodore 64 og Commodore 128, og var mer avansert.

## Info
* 16 Kb adresseområde for bilde- og fargeminne.
* 16 farger
* Oppløsningen kommer av TV-systemet (176 x 184 er standard, men 224 x 256 er mulig hos PAL-skjermer)
* 4-kanals lydsystem (3 firkantsbølger  samt hvitt støy. En volumkontroll som påvirker alle kanaler.)
* To 8-bits analog- til digitalkonverterer (for joystick)
* Støtte for lyspenn
Åarjel-saemiej skuvle

**Åarjel-saemiej skuvle** (sørsamisk for *sørsamenes skole*) er et grunnskole med internat i Snåsa, som tilbyr undervisning i og på sørsamisk for elever først og fremst fra Nord-Trøndelag, men også fra andre steder i landet. Skolen har et grunnskoletilbud på skolen etter den samiske læreplanen for barnetrinnets elever, og tilsvarende for samiske elever på Snåsa ungdomsskole. I skolen finnes også den sørsamiske barnehagen *Suaja maanagierte*. . Skolen tilbyr også leirskoleaktige språk- og kulturopphold for samiske barn som har sin ordinære skolegang i norskspråklig skole. 

Hans Lindberg er rektor ved skolen.

Skolen ble etablert i 1968 etter at Gaske-Nøørjen Saemienskovle i Hattfjelldal hadde vært alene om å gi undervisning på sørsamisk siden 1951. Ella Holm Bull var den første rektoren.

## Referanser

## Eksterne lenker
*
Hamed Abdel-Samad

**Hamed Abdel-Samad** (; født 1. februar 1972 nær Giza, Egypt) er en tysk-egyptisk politolog, historiker og forfatter.

Han studerte engelsk og fransk i Kairo og derefter politikk i Augsburg. Frem til slutten av 2009 forsket og underviste Abdel-Samad ved instituttet for jødisk historie og kultur  ved Universitetet i München. Han er blitt kjent som en profilert kritiker av islam, og i juni 2013 beskyldte han blant annet Det muslimske brorskapet i Egypt for å være en fascistisk bevegelse, ennvidere mente han at «fascismen har sin rot i Islams tilblivelseshistorie.» Dette førte til at det på egyptisk fjernsyn ble oppfordret til drap på Abdel-Samad, siden dette kunne tolkes som en fornærmelse mot profeten Muhammed.

Ifølge meldinger i pressen ble Hamed Abdel-Samad sannsynligvis bortført den 24. november 2013 mens han oppholdt seg i Kairo, og den tyske regjeringen forlangte å få klargjort omstendighetene omkring hans forsvinning. Den 26. november 2013 meldte hans bror at Abdel-Samad var i god behold og befant seg i sikkerhet i den tyske ambassaden.

## Referanser


## Eksterne lenker
* 
*
Statens Institut for Strålebeskyttelse

**Statens Institut for Strålebeskyttelse** (**SIS**) er et institutt under Sundhedsstyrelsen i Danmark. De primære oppgaver handler om beskyttelse mot radioaktivitet, samt tilsyn med nukleære installasjoner. Oppgavene har mest administrativ karakter.

En del av instituttets oppgaver utføres i tett samarbeid med Beredskabsstyrelsen og ikke minst Det internasjonale atomenergibyrået.

Instituttet ble opprettet i 1961. I mai 2007 fikk det sitt nåværende navn. Inntil da het det Statens Institut for Strålehygiejne.

## Referanser


## Eksterne lenker
*
Ivar Melhuus

**Ivar Melhuus** (1913–1979) var en norsk diplomat.

Han var sønn av politimester Israel Melhuus (1878–1936) og Hilda Bugge (1881–1962). I 1942 giftet han seg med Else A. Hagerup Elmenhorst (1917). Etter examen artium 1931 og cand.jur. 1936 var han advokatfullmektig frem til han i 1939 gikk inn i Utenriksdepartementet (UD).

## Posteringer
* 1939 sekretær UD
* 1945 2. ambassadesekretær ved Norges ambassade i London
* 1946 1. legasjonssekretær ved legasjonen i Rio de Janeiro. Sideakkreditert som legaasjonssekretær i Caracas, Bogotá og Qulto
* 1951 byråsjef UD 1951, 
* 1954 konsul Hongkong
* 1959 generalkonsul Montréal
* 1963–1966 ambassadør ved Norges ambassade i Bangkok, sideakkreditert til Jakarta og Manila
* 1966–1972 ambassadør ved Norges ambassade i Ankara, sideakkreditert til Bagdad og Kuwait
* 1972–1978 ambassadør til Norges ambassade i Warszawa

## Utmerkelser
* K. St. Olavs Orden 1972
* Stk. Siam. Thailands krones orden
* Stk. Siam Den hvite elefants orden fra Thailand 
* R.1 Cruz. du Sol.

## Referanser
Nordisk mesterskap i troppsgymnastikk 1999

**Nordisk mesterskap i troppsgymnastikk 1999** for senior ble arrangert 1. mai 1999, i Kristiansand i Norge. Dette mesterskapet var for landslag, ikke for klubblag. 

Konkurranseformen var *Euroteam* (tilsvarende dagens TeamGym), slik at det konkurreres sammenlagt i frittstående, tumbling og trampett.

## Resultater
### Kvinner

### Herrer

### Mix

## Referanser
Gabriel Voigtländer

**Gabriel Voigtländer** (ca. 1596–1643) var en tysk trompetist og sangdikter.

## Liv
Voigtländer var først organist og ble deretter felttrompetist i hæren til Albrecht von Wallenstein. I 1625 kom han til Lübeck der han ble trompetist for byrådet. Han fikk borgerrettigheter i byen 20. november 1626. 

I 1633 ble Voigtländer trompetist på Gottorp slott hos hertug Frederik III av Slesvig-Holsten-Gottorp. Han fikk en uvanlig høy lønn og fungerte sannsynligvis også som dikter og sanger. I 1635 fikk han en post ved det berømte kapellet til Christian prins av Danmark i Nykøbing og virket her til sin død.

## Verk
Han ble berømt takket være sangboka *Erster Theil Allerhand Oden und Lieder* (1642) som inneholder Voigtländers ofte humoristiske tekster til tyske, nederlandske, franske, italienske og engelske melodier. Totalt kom boka ut i fem opplag, i 1642, 1647, 1650, 1651 og 1664. Enkelte av sangene var populære og ble sunget i hjemmene og i studentkretser til ut på 1800-tallet.

## Skrifter
* *Allerhand Oden und unnd Lieder/ welche auff allerley als Italianische/ Frantzösische/ Englische/ und anderer Teutschen guten Componisten/ Melodien und Arien gerichtet/ Hohen und NiederStands Persohnen zu sonderlicher Ergetzligkeit/ in vornehmen Conviviis und Zusammenkunfften/ bey Clavi Cimbalen … zu gebrauchen/ und zu singen / Gestellet und in Truck gegeben/ Durch Gabrieln Voigtländer … wolbestelten Hoff-FeldTrommetern und Musico.* 1, Sohra (Sorø): Kruse 1642
*  Digitaliseringer i Det Kongelige Bibliotek

## Kilder
*     

## Litteratur
* Johann Hennings: *Musikgeschichte Lübecks I: Die weltliche Musik.* Kassel und Basel: Bärenreiter 1951, s. 57–70
* Heinrich W. Schwab: *Zur Liedkunst Gabriel Voigtländer.* I *Daphnis* 8 (1979), s. 183–207

## Referanser


## Eksterne lenker
* 
*
Andros Townsend

**Andros Darryl Townsend** (født 1991) er en engelsk fotballspiller som spiller for den tyrkiske klubben Antalyaspor.

Som et produkt av Tottenhams' ungdomsakademi, var Townsend på låneopphold hos ni forskjellige klubber, før han i 2013/14-sesongen etablerte seg i Tottenhams førsteellever.

Han representerer  og har også flere kamper på aldersbestemte landslag.

## Referanser


## Eksterne lenker
* 
* Andros Townsend på *TottenhamHotspur.com*
Pobeda

**Pobeda** kan vise til:

* Pobeda (fjell)
* Pobeda (bil)
*Pobeda (sang) - en melodi av Tijana Dapčević
* Pobeda (film fra 1938), sovjetisk film fra 1938 av Mikhail Doller og Vsevolod Pudovkin
Filosofiåret 1467

**Filosofiåret 1467** er en oversikt over hendelser, utgivelser og personer med tilknytning til filosofi i 1467.

## Fødsler
*John Mair, skotsk filosof (død 1550) 
* ca. 1467 &ndash; Desiderius Erasmus, nederlandsk augustinerkorherre, teolog, 1500-tallets mest betydningsfulle humanist, og en glitrende latinist (død 1536)

## Referanser
Parrita

**Parrita** er en by og administrasjonssentrum i kantonen Parrita i provinsen Puntarenas, ved stillehavskysten vest i Costa Rica. Byen ligger et par kilometer fra kysten, langs elva Parrita. Den er delt inn i to bydeler: Julieta og Pueblo Nuevo.

Området hvor byen ligger i var opprinnelig befolka av urfolket quepoa. Parrita fikk bystatus 5. juli 1971.

## Referanser
Eirik Milde

**Eirik Milde** (født 20. mai 1958) er en norsk politiker som representerte Høyre i Østfold på Stortinget 2013–2017. Han var medlem av Stortingets energi- og miljøkomite.

Milde har vært medlem av administrasjonsutvalget og fylkesutvalget i Østfold. Han har hatt ulike verv i Halden Høyre og Østfold Høyre sia 1999. Blant annet var han varaordfører i Halden fra 2003 til 2007, ordførerkandidat i 2003 og fylkestingsrepresentant 2007–2013. Fra 2008 til 2014 var han 2. nestleder i Østfold Høyre.

Milde er ingeniør av utdanning.

## Referanser


## Eksterne lenker
* 
*
Bengt Morten Wenstøb

**Bengt Morten Maximilian Wenstøb** (født 26. februar 1963 i Fredrikstad) er en norsk politiker, som representerer Høyre. Han var stortingsrepresentant fra  Østfold 2013–2017 og var medlem av Stortingets arbeids- og sosialkomite.

Wenstøb er cand.socion. fra NTNU i 1995. Han arbeider til daglig som høyskolelektor ved Høgskolen i Østfold, der han har vært tilsatt side 2003. Han underviser på sosionomutdanninga ved Avdeling for helse- og sosialfag.

Wenstøb er gift og bor i Fredrikstad. Han var leder for Fredrikstad Høyre 2007–2008 og har også vært leder for Østfold Høyre. Han har også vært bystyrerepresentant i Fredrikstad.

## Referanser


## Eksterne lenker
*
Jay Rodriguez

**Jay Enrique Rodriguez** (født 1989) er en engelsk fotballspiller som spiller for .

Som et produkt av s ungdomsakademi, ble Rodriguez tatt opp i klubbens A-lagstropp under 2006/07-sesongen. Etter 105 kamper og 31 mål for Burnley, samt to korte utlån til henholdsvis Stirling Albion og , signerte Rodriguez i 2012 for den nyopprykkede Premier League-klubben .

Han har representert  ved én anledning og har også én kamp for Englands U21-landslag.

## Referanser


## Eksterne lenker
*
Håløygætten

**Håløygætten** var en norsk herskerslekt med opphav i Hålogaland og sin historie beskrevet i kvad fra 900-tallet, først og fremst *[[Håløygjatal]]*, Øyvind Skaldespillers hyldningsdikt til Håkon jarl. Ladejarlene som hersket i Trøndelag og Nord-Norge fra slutten av 800-tallet, nedstammet fra håløygætten.

## Navnet «håløyg»
Betydningen av ordet «håløyg» er uviss, men historikeren Jordanes nevner i sin *Getica* («gotersagaen», ca år 551) et folkeslag han kaller «adogit» som hevdes å bo i et land med dagslys i 40 døgn midt på sommeren. «Adogit» tenkes å kunne være en forvanskning av «håløyg» eller av stedsnavnet Andøya.

## ''Håløygjatal''
*Håløygjatal* ble sannsynligvis diktet rett etter 986, en hyllest til Håkon jarl og hans ætt som her føres tilbake til gudene, blant andre Odin og Skade. Kvadet er ikke bevart i sin helhet, men i fragmenter sitert i håndskrifter som *[[Skaldskaparmål]], [[Heimskringla]]* og to andre kongesagaer.

Hensikten var å skape en historisk forankring for ladejarlene ved å vise til en angivelig guddommenlig nedstamning som ga dem like god arverett til Norges trone som Harald Hårfagre og hans etterkommere av ynglingeætten kunne oppvise. Ynglingene hadde *[[Ynglingatal]]* av Tjodolv den kvinværske som regnet opp Harald Hårfagres (eller rettere sagt hans søskenbarn Ragnvald Heidumhæres) forfedre i 27 generasjoner tilbake til guden Frøy og hans avkom, den mytiske Fjolne. *Håløygjatal* er skrevet på samme måte og antas også å oppgi 25-27 generasjoner tilbake til Odins og Skades sønn, sagnkongen Sæming. Snorre refererer også til Håkon jarl som «Tys ætling».

## ''Ågrip''
Om Håkon jarls forfedre forteller *[[Ågrip]]* at han stammet fra kong Herse i Namdalen. Denne kong Herse sørget slik over tapet av sin hustru Vigda at han ville tatt livet av seg, om det hadde vært eksempler på at noen konge tidligere hadde gjort tilsvarende. Det gjorde det ikke, men en jarl hadde handlet slik, og da steg kong Herse opp på en haug og veltet seg ned derfra, og sa at han hade veltet av seg kongetittelen. Så hengte han seg med tittel av jarl. Etter dette kalte aldri etterkommerne hans seg konge, men forble jarler.

## Håløygjarlene
De tidlige håløygjarlene antas å ha vært nordnorske stormenn som etter hvert flyttet sørover til Namdalen, der to jarler navngis: De to brødrene Herlaug og Rollaug på Leka. Skipsgraven som tilskrives Herlaug, skriver seg fra rundt år 700. Den første jarlen av denne ætten som bosatte seg i Trøndelag, var sannsynligvis Grjotgard Herlaugsson, far til Håkon Grjotgardsson, Håkon jarl som var den første som brukte tittelen «ladejarl».

## Ladejarlene

De historisk sikre ladejarlene er navngitt i fem generasjoner fra slutten av 800-tallet: 
*Håkon Grjotgardsson, sønn av Grjotgard Herlaugsson
*Sigurd Håkonsson, sønn av Håkon Grjotgardsson
*Grjotgard Håkonsson, sønn av Håkon Grjotgardsson
*Håkon Sigurdsson, sønn av Sigurd Håkonsson
*Eirik Håkonsson, sønn av Håkon Sigurdsson
*Svein Håkonsson, sønn av Håkon Sigurdsson
*Håkon Eiriksson, sønn av Eirik Håkonsson

## Referanser
Monarkens ansvarsfrihet

**Monarkens ansvarsfrihet** er et sentralt punkt i monarkiske statsforfatninger.

## Land med monarkisk ansvarsfrihet

### Belgia
Belgias grunnlov § 88, lovfester kongens ansvarsfrihet: «Kongens person er uangripelig; hans ministre er ansvarlige»

### Canada
I Canada er ansvarsfriheten en del av lovverk arvet fra det britiske imperiet. Den har dog i senere tid blitt regulert gjennom ulike reformer og tolkninger til det punktet at den nå så å si ikke lenger eksisterer.

### Danmark
Den danske grunnlovens paragraf 13 sier «Kongen er ansvarsfri; hans person er fredhellig. Ministrene er ansvarlige for regeringens førelse; deres ansvarlighed bestemmes nærmere ved lov.».

### Malaysia
Frem til 1993 var det grunnlovsfestet monarkisk ansvarsfrihet i Malaysia. Denne ble opphevet i 1993.

### Norge
I Norge er monarkens ansvarsfrihet nedfelt i Grunnloven § 5.

Loven slår fast at kongen ikke kan strafferettslig påtales, eller stilles til last i erstatningskrav.
Ansvaret faller i stedet på regjeringen og statsrådene. Loven tilsier ikke at kongen står over loven, men at han ikke kan straffes om overtredelser skulle skje. Loven er likevel ikke til hinder for at kongen selv kan velge å ta på seg rettslig ansvar.

Det ble i 2003 fremmet forslag om å avskaffe loven. Kontroll- og konstitusjonskomiteen vurderte forslaget, og ga sitt svar 29. april 2008. Forslaget ble ikke bifalt.

### Spania
Spanias grunnlov, andre del, paragraf 56 tredje ledd sier, «Kongens person er uangripelig, og skal ikke holdes til ansvar.»

### Storbritannia
I Storbritannia strakte monarkisk ansvarsfrihet seg til det punktet at alle i «kronens tjeneste» ikke kunne holdes ansvarlig, noe som senere ble regulert bort. I dag er det kun monarken som har immunitet mot straffeforfølgelse.

### Sverige
I Sveriges grunnlov, § 8 står det «Kongen kan ikke anklages for hans handlinger. Heller ikke kan en regent anklages for sine handlinger som statsleder.»

## Referanser
John Gullichsen

**John Gullichsen** (født 1793 (døpt 22. juni 1793) i Borge i Østfold, død 18. juli 1840 i Skien) var cand.jur. fra 1813. Han ble fullmektig hos byfogden i Fredrikstad, kanselliråd Andreas Michael Heiberg. Da Heiberg var på Eidsvold i 1814, var Gullichsen konstituert byfogd, 21 år gammel. Fra 1824 var han underrettsprokurator i Bratsberg og bosatt i Skien. Gullichsen var gift med Alette Schioldborg. Deres datter Sophie var gift med trelasthandler og skipsreder Jacob Krog Borch i Drammen.

I 1836 ble Gullichsen valgt til stortingsrepresentant for Skien og Porsgrunn etter at han alt i 1827 hadde vært suppleant. I den perioden han var på Stortinget, var han i militærkomiteen.

## Referanser


## Eksterne lenker
*
San Ignacio (Acosta)

**San Ignacio** er en by og administrasjonssentrum i kantonen Acosta i provinsen San José i Costa Rica. Distriktet San Ignacio hadde 9&nbsp;016 innbyggere i 2011, og har et areal på 23,19 km².

## Referanser
Tone W. Trøen

**Tone Wilhelmsen Trøen** (født 1966) er en norsk politiker (H). Hun ble valgt inn på Stortinget fra Akershus i 2013 og var Norges andre kvinnelige stortingspresident, fra 15. mars 2018 til 9. oktober 2021.

## Bakgrunn
Hun var i perioden 2013–2017 medlem av Stortingets helse- og omsorgskomité. Fra oktober 2017 ledet hun Stortingets familie- og kulturkomité og hadde vervet som Høyres parlamentariske nestleder til hun overtok som stortingspresident etter Olemic Thommessen. Det ble avgitt totalt 154 stemmer, 152 for henne og 2 blanke stemmer. Trøen er den andre kvinnen til å innta posisjonen, som formelt er den høyest rangerte etter kongen. Den første var Kirsti Kolle Grøndahl (Ap).

Trøen er oppvokst i Nes i Akershus. Bosatt i Eidsvoll. Hun er gift og har tre barn. Hun har lang erfaring som Høyre-politiker i Nes og i Eidsvoll samt på fylkesnivå i Akershus. Hun har også vært rådgiver for Høyres stortingsgruppe i barne-, familie- og kulturkomiteen (2005). Før valget i 2013 var hun partiets rådgiver i helsepolitiske spørsmål.

Trøen er utdannet sykepleier. Hun har over 20 års erfaring innen administrasjon- og HR-arbeid i bransjene kjøpesenterforvaltning, revisjon, hotell og kulturbasert næringsliv. Hun har vært styremedlem i Romerike Krisesenter, styreleder i Akershus Reiselivsråd, styreleder i Eidsvold Turn fotball og styremedlem i a/s Eidsvold Blad.

## Stortingsarbeid
* 2021–2025: Leder av Helse- og omsorgskomiteen
* 2018–2021: Leder av Stortingets presidentskap (Stortingspresident)
* 2018–2021: Medlem av Den utvidede utenriks- og forsvarskomiteen og leder av valgkomiteen
* 2017–2018: Leder av Familie- og kulturkomiteen
* 2013–2017: Medlem av Helse- og omsorgskomiteen

I januar 2018 ble Trøen parlamentarisk nestleder i Høyres stortingsgruppe etter at Nikolai Astrup gikk i regjering som utviklingsminister. Trøen ble valgt til stortingspresident etter at Olemic Thommessen gikk av etter byggeskandalen på Stortinget. Grunnen til det var at regjeringens samarbeidsparti KrF trakk støtten til Thomessen etter milliardoverskridelsene i ombyggingen av Stortinget.

## Referanser




## Eksterne lenker
* 
*
Ulva (alger)

* buskgrønske
* greinet tarmgrønske
* *[[Ulva flexuosa]]*
* tarmgrønske
* *[[Ulva kylinii]]*
* havsalat
* rysjegrønske
* *[[Ulva prolifera]]*
* *[[Ulva rigida]]*
* *[[Ulva rotundata]]*
* *[[Ulva torta]]*

**Ulva** er en algeslekt blant grønnalgene. Flere arter finnes langs hele kysten, og noen av dem er gode å spise.

## Taksonomi

* Divisjon grønnalger (Chlorophyta) – 500 slekter, 16&nbsp;000 arter
** Klasse Ulvophyceae 
*** Orden Ulvales
**** Familie Ulvaceae  
***** **Ulva** med 11 norske arter:
****** buskgrønske, *Ulva clathrata* ((Roth) C. Agardh, 1811)
****** greinet tarmgrønske, *Ulva compressa* (Linnaeus, 1753)
****** *[[Ulva flexuosa]]* (Wulfen, 1803)
****** tarmgrønske, *Ulva intestinalis* (Linnaeus, 1753)
****** *[[Ulva kylinii]]* ((Bliding) Hayden, Blomster, Maggs, P.C. Silva, M.J. Stanhope & J.R. Waaland, 2003)
****** havsalat, *Ulva lactuca* (Linnaeus, 1753)
****** rysjegrønske, *Ulva linza* (Linnaeus, 1753)
****** *[[Ulva pertusa]]* (Ikke funnet i Norge, men er en dørstokkart)
****** *[[Ulva prolifera]]* (O.F. Müller, 1778)
****** *[[Ulva rigida]]* (C.Agardh, 1823)
****** *[[Ulva rotundata]]* (Bliding, 1968)
****** *[[Ulva torta]]* ((Mertens) Trevisan, 1841)

## Referanser


## Eksterne lenker
*
Bente Stein Mathisen

**Bente Stein Mathisen** (født 1956) er en norsk politiker (H). Hun var første vararepresentant til Stortinget for Akershus i perioden 2009–2013. I perioden 2013–2017 var hun innvalgt stortingsrepresentant og medlem av arbeids- og sosialkomiteen og av Stortingets delegasjon til Nordisk råd. 2017–2021 møtte hun fast på Stortinget som vara for statsråd Jan Tore Sanner, og var medlem av Stortingets kontroll- og konstitusjonskomite.

Mathisen har lang politisk erfaring fra Høyre i Asker og Akershus.

Mathisen er oppvokst i Eidanger (nå Porsgrunn kommune). Hun er datter av lokalpolitikeren Arnfinn Johannes Stein fra Kristelig Folkeparti. Hun er utdanna sjukepleier og jobber utenom politikken som leder i Avdeling psykisk helse i Asker kommune.

## Stortingskomiteer
* 2013–2017 medlem i Arbeids- og sosialkomiteen
* 2017–2021 medlem i Kontroll- og konsitutsjonskomiteen

## Referanser


## Eksterne lenker
* 
*
Pobeda (bil)

**Pobeda** (russ.: Победа = seier) er en russisk bilmodell produsert årene 1946–1958 av Gorkovskij Automobilnij Zavod (GAZ). Den vanlige Pobedaen hadde betegnelsen GAZ M20. M står her for *Molotovets*, idet Molotov inngikk i Gorkij bilfabrikks fullstendige navn. I årene 1955–1957 ble det produsert en variant med firehjulstrekk, som fikk betegnelsen GAZ M72. Denne var en av de første personbilene med firehjulstrekk.

Pobeda var den første russiske personbilen som ikke var basert på noe utenlandsk kjøretøy. Som de fleste konstruksjoner har den likevel elementer fra andre tilsvarende, det selvbærende karosseriet og forstillingen var inspirert av Opel Kapitän og motorkonstruksjonen ble kjøpt fra Chrysler. Noen deler som f.eks. bakakslingen er også overlevninger fra Ford-modeller som GAZ-fabrikken produserte på lisens.

Motoren er en 2,1-liters firesylindret, sideventilert motor på cirka 37&nbsp;kW (50&nbsp;hk) og den har 3-trinns girkasse med rattgir og uten synkronisering til 1. gir.

Etter krigen, da salget av biler fra østblokken ble frigitt, sikret Majorstua Bilcentral AS seg agenturet for Pobeda. 
 
## Eksterne lenker
*
Arkologi

**Arkologi** (engelsk: *arcology*) er en arkitekturteoretisk retning utviklet av den italiensk-amerikanske arkitekten Paolo Soleri i 1969. Selve ordet arkologi er et teleskopord sammensatt av arkitektur og økologi. Soleri hadde radikale ideer om kompakt boligbygging. Han slo seg ned i Arizona i 1949, og ørkenområdene påvirket hans tenkning omkring arkitektur. Han utviklet ideer om vertikal arkitektur, om bosetningsmønstre som besto av gigantiske, vertikale sentre som skulle huse millioner av mennesker. Dette var, i hans øyne mer miljøvennlig enn byer som vokste og spredte seg ut på bakken. Allerede i 1959 designet han Mesa City, et prosjekt for en by som kunne huse to millioner mennesker. Senere laget han et forslag til en serie store urbane sentre basert på arkologiske ideer.

## Referanser


## Eksterne lenker

* Flere arkologi-lenker på arcology.com Besøkt 25. januar 2019
* Offisielt nettsted for Arcosanti Besøkt 25. januar 2019
La Cruz (Costa Rica)

**La Cruz** er en by og administrasjonssentrum i kantonen La Cruz i provinsen Guanacaste i Costa Rica. Distriktet La Cruz hadde 9&nbsp;195 innbyggere i 2011. Den befinner seg helt nordvest i landet, nær grensa til Nicaragua.

## Referanser
Carmona (Costa Rica)

**Carmona** er en landsby og administrasjonssentrum i kantonen Nandayure i provinsen Guanacaste i Costa Rica. Distriktet Carmona hadde 2&nbsp;486 innbyggere i 2011.

## Referanser
Finanskomiteen (USAs senat)

**Finanskomiteen** (engelsk: *United States Senate Committee on Finance*) er en fast komité i USAs senat. Komiteens saksområde omfatter skatt og andre føderale inntekter, tollsaker, sosialforsikring (Medicare og Medicaid) og helseprogrammer finansiert av en særlig skatt eller fond, handelsavtaler og befordring av avgiftsbelagte varer. Den regnes som en av de mektigste komiteene i Kongressen.

Finanskomiteen er en av de opprinnelige komiteene i Senatet og ble opprettet 11. desember 1815 som en særlig komité for å håndtere økonomiske tiltak etter 1812-krigen. Den fikk status som fast komité 10. desember 1816, med jurisdiksjon over tariffer, skatter, bankvirksomhet, valuta og bevilgninger. Med denne myndigheten spilte komiteen en innflytelsesrik rolle i periodens største debatter. Den spilte også en sentral rolle i opprettelsen av Innenriksdepartementet i 1849. Under William Pitt Fessendens formannskap hadde komiteen en avgjørende rolle i Den amerikanske borgerkrigen, ved å beslutte alle bevilgninger til krigen samt sørge for tilstrekkelige midler til å finansiere krigen gjennom tariffer og landets første inntektsskatt.

## Eksterne lenker
* USAs senats finanskomité
Norsk prosessrett

**Norsk prosessrett** er de prosessrettslige regler i norsk rett. Norsk prosessrett er delt inn i norsk sivilprosess og norsk straffeprosess, og er et rettsområde under norsk offentlig rett. I tillegg har man norsk tvangsprosess, der man kan kreve tvangsfullbyrdet et sivilt krav etter lov 25. juni 1992 nr. 86 om tvangsfullbyrdelse (tvangsfullbyrdelsesloven), dersom man har tvangsgrunnlag for kravet. 

Felles for både straffeprosessen og sivilprosessen er at rettergangen skal være «rettferdig» som foreskrevet etter Den europeiske menneskerettighetskonvensjon (EMK) art. 6. EMK art. 6 foreskriver blant annet at enhver har «rett til en rettferdig og offentlig rettergang innen rimelig tid ved en uavhengig og upartisk domstol opprettet ved lov».
Torlaug

**Torlaug** er et sjeldent norsk kvinnenavn og mannsnavn med norrøn opprinnelse. Navnet har norsk navnedag 27. november.

## Etymologi
Kvinnenavnet *Torlaug* har opprinnelse i norrøne *Þorlaug*, som var en variant av *Þórlaug*. Navnet er dannet av norrøne *þórr*, «torden», og urgermanske **-lauʒ-*, «dedikert, lovet». *Thorlög*' og *Torlög* var gammelsvenske former av navnet.

Mannsnavnet *Torlaug* har opprinnelse i norrøne *ÞórlaugR* som er en norrøn maskulin form av kvinnenavnet *Þórlaug*.

## Utbredelse
*Þorlaug* var et vanlig kvinnenavn på Island og antakelig også i Norge i vikingtiden. Det er 10 forskjellige personer med navnet nevnt i Landnåmabok. *Torlaug* er kjent brukt i Norge i middelalderen, men var ikke blant de mest brukte navnene. Kun syv forskjellige personer med navnet er nevnt i Regesta Norvegica.
Navnet har heller ikke vært mye brukt senere.

Navnet er i dag mest brukt på Island i formen *Þórlaug*, men det er sjeldent også der.

|}

## Kjente personer med navnet
Personene i listen er ordnet kronologisk etter fødselsår.
* Torlaug Løkensgard Hoel (født 1939), norsk pedagogikkprofessor og fagbokforfatter
* Torlaug Karlsen, grunnlegger av Kato Air.

## Referanser


## Eksterne lenker
Edmund Rubbra

**Edmund Rubbra** (1901–1986) var en britisk pianist og komponist, som særlig er kjent for sine elleve symfonier.

## Liv og verker
Rubbra, som kom fra enkle kår, viste tidlig musikalske evner og mottok undervisning i pianospill fra han var 8 år. Han sluttet på skolen 14 år gammel og arbeidet senere som kontoransatt ved en jernbanestasjon. Som 17-åring arrangerte han en konsert i Northampton, der han fremførte verker av Cyril Scott, som deretter mottok ham som elev. Etter studier ved University of Reading og Royal College of Music livnærte han seg ved å undervise, akkompagnere og skrive om musikk. På denne tiden knyttet han vennskap med den jevnaldrende komponisten Gerald Finzi. Fra 1947 til 1968 underviste Rubbra ved Worcester College, University of Oxford. Fra 1961 til 1974 var han dessuten professor i komposisjon ved Guildhall School of Music and Drama.
Rubbras produksjon som komponist omfatter 164 verker med opustall. Foruten symfonier og strykekvartetter komponerte han messer og annen katolsk kirkemusikk. Musikken hans er tonal og påvirket av engelsk renessansemusikk. De elleve symfoniene ble spilt inn på CD av Richard Hickox etter Rubbras død.

## Referanser


## Kilder
* Lewis Foreman (red.), *Edmund Rubbra, Composer: Essays* (Rickmansworth: Triad Press, 1977).
* Ralph Scott Grover, *The Music of Edmund Rubbra* (Aldershot: Scolar Press: 1993).
Integrasjon (sosiologi)

**Integrasjon** i sosiologien er knyttet til teori for sosial orden. Den bygger på premisset at samfunnet er et overindividuelt fenomen (metodologisk holisme) og dermed større enn summen av individene som utgjør det. Individene knyttes sammen gjennom et verdifellesskap. Nye individer som kommer inn i samfunnet, for eksempel barn eller immigranter, integreres i dette verdifellesskapet gjennom sosialisering.

Viktige samfunnsvitere som har bidratt til teorien om integrasjon som grunnlag for sosial orden er blant andre Émile Durkheim.

Integrasjon er ingen entydig betegnelse, og har vært brukt på ulike måter i ulike deler av samfunnsvitenskapene, og i den politiske diskursen. I tillegg kan et enkeltmenneske i samfunnet for eksempel være godt integrert i lokalmiljøet sitt, men dårlig integrert på arbeidsplassen. I norsk dagligtale bruker man oftest begrepet integrasjon om innvandrere som skal forsøkes inkluderes i det norske fellesskapet, men også mennesker med ulike handicap kan ha behov for å integreres bedre i samfunnet.

## Se også
* Sosial integrasjon

## Referanser


## Kilder
* Døving, Cora Alexa 2009: *Integrasjon*. Pax.
Norges ambassade i Ankara

**Norges ambassade i Ankara** ligger i Tyrkias hovedstad Ankara.

Diplomatiske forbindelse ble opprettet i 1925.
*1930–1939 Sigurd Bentzon — første sendemann.
*1939–1947 Johan Georg Jacob Ræder
*1947–1955 Ernest Krogh-Hansen 
*1956–1962 Ivar Lunde 
*1962–1966 Peter Martin Anker 
*1966–1972 Ivar Melhuus 
*1973–1978 Ditlef Knudsen 
*1978–1982 Per Thee Nævdal 
*1982–1987 Per Gulowsen
*1987–1992 Nils Bølset
*1993–1997 Svein Ole Sæther
*1997–2001 Finn Kristen Fostervoll
*2001–2006 Hans Wilhelm Longva
*2006–2011 Cecilie Landsverk
*2011–2016 Janis Bjørn Kanavin
*2016–2019 Vegard Ellefsen
*2019– Erling Skjønsberg

## Referanser
Per Thee Nævdal

**Per Thee Nævdal** (født 20. mai 1919 i Bergen, død 18. februar 2000 i Frankrike) var en norsk diplomat og ambassadør.

Han var sønn av jordskiftedommer Bernt Danielsen Nævdal (1894–) og Arbella Pettersen, og gift 1944 med Eva Agnes Marianne Lilienberg (1913–). Etter en utdannelse i handelsfaget begynte han for Utenriksdepartementet i 1942. Forsvarets høgskoles normalkurs tok han i 1961. Han ga seg i 1987.

## Posteringer
* 1942–1946 jobb for UD
* 1946 sekretær ved legasjonen i Stockholm, attaché fra 1947
* 1949 sekretær UD
* 1951 legasjonssekretær ved legasjonen i Madrid
* 1954 ambassadesekretær ved Norges faste delegasjon til De forente nasjoner i New York City, fungerende ambassaderåd i 1959
* 1960 byråsjef i UD
* 1961–1962 Forsvarets høgskoles normalkurs 
* 1962 bestyrer ved Militærmisjonen i Berlin
* 1962 konsul ved generalkonsulatet i New York City
* 1964 ambassaderåd ved Norges ambassade i Roma
* 1969 ambassadør ved Norges ambassade i Abidjan på Elfenbenskysten, sideakkreditert til Conakry, Monrovia, Niamey fra 1970 og Dakar fra 1971.
* 1975 sendemann til Norges ambassade i Dar-es-Salaam i Tanzania, nyopprettet ambassade der. Sideakkreditert til Gaborone, Lusaka og Maputo. 
* 1978 ambassadør ved Norges ambassade i Ankara i Tyrkia, sideakkreditert til Bagdad
* 1982 ambassadør ved Norges ambassade i Budapest i Ungarn

## Utmerkelser
* Stk. Lib. O., Den afrikanske frigjøringsorden fra Liberia
* K. It. Rep. O., Republikken Italias fortjenstorden
* K. Pav. St. Gr. O., Sankt Gregor den stores orden fra Vatikanstaten
* K. Sp. I. C. (siv.), Isabella den katolskes orden fra Spania
* R. S. V. O., Vasaordenen fra Sverige
* Am. L. o. M., Legion of Merit fra USA
* FN UNEF-med. FNs fredsbevarende styrker

## Referanser
Torleif

**Torleif** er et skandinavisk mannsnavn med norrøn opprinnelse. *Torleif* har norsk navnedag 27. november og svensk navnedag 9. mars.

## Etymologi
*Torleif* er en norsk form av det norrøne navnet *ÞórlæifR*, som er dannet av *þórr*, «torden», og *leif*, «arv».

*ÞórlafR*, *Þorleifr* og *Þórli* er andre norrøne former av navnet, mens *Thorlef* og *Thorlaf* er henholdsvis gammensvensk og gammeldansk form av navnet.

Norrøne *Þórlǫf* var en feminin form av *ÞórlæifR* og har gitt opphav til de norske kvinnenavnene *Torleiv* og *Torlov*.

## Utbredelse
*Þorleifr* var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok.
*ÞórlæifR* er også kjent brukt i tre runeinnskrifter fra vikingtiden. *Torleiv* var et vanlig navn i Norge i siste del av middelalderen. Over 150 forskjellige personer med navnet er nevnt i Regesta Norvegica. Navnene *Torleif* og *Torleiv* har siden vært mindre brukt.

Navnet er kjent brukt i Sverige første gang i 1874.

Navnet er i dag relativt lite brukt. 

|}

## Kjente personer med navnet
Personene i listen er ordnet kronologisk etter fødselsår.
* Thorleif Dahl (1891&ndash;1967), norsk reklamemann og forlegger
* Thorleif Haug (1894&ndash;1934), norsk skiløper
* Torleiv Austad (f. 1937), norsk teologiprofessor
* Thorleif Enger (f. 1943), norsk forretningsmann og tidligere konsernsjef i Yara International
* Torleiv Ole Rognum (f. 1948), norsk rettsmedisiner
* Stein Torleif Bjella (f. 1968) er en norsk låtskriver og musiker
* Torleif Belck-Olsen, norsk rektor
* Torleif Gravelsæter, norsk informatiker
* Torleif Høyvik, norsk restauratør
* Torleif Sjøgren-Erichsen, norsk oversetter

## Referanser


## Eksterne lenker
Ramsdalsheitunnelen

**Ramsdalsheitunnelen** er en veitunnel på grensen mellom Sunnfjord og Kinn kommuner, som ble åpnet i 1945. Tunnelen er en del av gamleveien over Ramsdalsheia, som i 1995 ble erstattet av Naustdalstunnelen. Gamleveien ble sperret med betongklosser på Florøsiden av Ramsdalsheitunnelen for at folk skulle benytte seg av den nye Naustdalstunnelen

## Sommeråpning

Fra og med 2006 ble sperringene i tunnelen fjernet, og veien har siden da vært åpen i sommerhalvåret, mellom 15. april og 15. oktober.
Norsk offentlig rett

**Norsk offentlig rett** er de offentligrettslige regler som gjelder i norsk rett. Norsk offentlig rett omhandler det rettslige forholdet mellom individet og den norske stat og dels det rettslige forholdet mellom de ulike statsmaktene stortinget, regjeringen og domstolene (henholdsvis den lovgivende, den utøvende og den dømmende makt). Sentrale rettsområder innen offentlig rett er norsk statsforfatningsrett, norsk forvaltningsrett, norsk strafferett, norsk prosessrett og samerett.

Før parlamentarismens inntog i Norge i 1884 hadde den utøvende makt (som da var kongen personlig og hans råd) visse domener som Stortinget ikke kunne blande seg inn i (kongelige prerogativer), men med parlamentarismens fremvekst måtte den utøvende makt godta at den ikke kunne utøve makt uten å ha et flertall bak seg i parlamentet.
Norsk privatrett

**Norsk privatrett** er privatrettslige regler som gjelder i norsk rett. Norsk privatrett omhandler den delen av jussen som regulerer rettsforholdene mellom private, i motsetning til norsk offentlig rett. Med «private» menes både fysiske personer (mennesker) og juridiske personer (for eksempel staten, kommuner, aksjeselskaper, borettslag osv.)

Privatretten inndeles vanligvis i fire store hovedområder: norsk personrett, norsk familierett, norsk arverett og norsk formuerett. Formueretten er det største og mest uensartede rettsområdet av disse fire.
Nordisk mesterskap i troppsgymnastikk 2001

**Nordisk mesterskap i troppsgymnastikk 2001** for senior ble arrangert 21. april 2001, i Helsingfors i Finland. Dette mesterskapet var for klubblag, ikke for landslag. 

Konkurranseformen var *Euroteam* (tilsvarende dagens TeamGym), slik at det konkurreres sammenlagt i frittstående, tumbling og trampett.

## Resultater
### Kvinner

### Herrer

### Mix
Gordon Allport

**Gordon Willard Allport** (født 11. november 1897 i Montezuma, Indiana, USA, død 9. oktober 1967 i Cambridge, Massachusetts, USA) var en amerikansk psykolog, professor i sosialpsykologi ved Harvard University fra 1933 til 1966 og grunnlegger av Allport-skalaen. Han regnes som en av grunnleggerne av humanistisk psykologi.

## Referanser


## Litteratur
* Ian Nicholson: *Inventing Personality: Gordon Allport and the Science of Selfhood*, American Psychological Association, 2003, ISBN 1-55798-929-X
* Peter Glick, John Dovidio, Laurie A. Rudman (red.): *On the Nature of Prejudice: Fifty Years After Allport*, Blackwell Publishing, 2005, ISBN 1-4051-2750-3
Geir Toskedal

**Geir Sigbjørn Toskedal** (født 1954) er en norsk politiker (KrF) og skoleleder. Han var stortingsrepresentant for Rogaland 2013–2017 og 2019–2021, den siste perioden som fast møtende vararepresentant for statsråd Olaug Bollestad.

## Utdanning og tidlig arbeid
Toskedal er utdannet allmennlærer med vekt på samfunnsfag, musikk og pedagogikk fra Stord lærarhøgskule, og har en variert yrkesbakgrunn før han ble politiker. Han startet sin yrkeskarriere med mindre arbeidsoppdrag ved Eidsknappen Sildoljefabrikk, Haugesunds Avis, Anker Akkumulator, Karmøy Bilservice og Karmøy kommune. Senere jobbet han deltid som salgssjåfør ved siden av fulltidsjobb som lærer i Karmøy kommune. Interessen for undervisning fortsatte med jobber som lærer og rektor på musikkskoler, folkehøyskoler og kulturskole. Ved siden av fortsatte han karrieren som yrkessjåfør, da særlig som bussjåfør og guide. I en periode på 80-tallet jobbet han også med nærradio og etablering av disse.

## Politisk arbeid
Toskedal har siden 1991 representert KrF i kommunestyret i Karmøy i seks valgperioder. Fra 2007 har han også vært fylkestingsrepesentant for partiet i Rogaland.

Han representerte Kristelig Folkeparti i Rogaland på Stortinget i valgperioden 2013–17. Han var medlem av kommunal- og forvaltningskomiteen. Fra 22. januar 2019 er han fast møtende vara for landbruks- og matministerOlaug Bollestad. Han ble medlem av Stortingets arbeids- og sosialkomité og senere Stortingets utenriks- og forsvarskomité.

## Referanser


## Eksterne lenker
*
NM i troppsgymnastikk 1999 (Euroteam)

:*Se også [[NM i troppsgymnastikk 1999 (nasjonale klasser)]]*
**NM i troppsgymnastikk 1999 (Euroteam)** ble arrangert 13. mars 1999, i Oslo.

Konkurranseformen *Euroteam* tilsvarende dagens TeamGym, slik at det konkurreres sammenlagt i gymmix (frittstående), tumbling og trampett.

## Resultater, senior
### Kvinner

### Herrer

### Mix

## Resultater, junior
### Kvinner
Hans-Jacob Augestad

**Hans-Jacob Augestad** (født 21. september 1949) er en norsk håndballspiller. Han spilte 34 kamper og scoret 35 mål for Norges herrelandslag i håndball.
Augestad representerte håndballklubben Kolbotn Idrettslag.

## Eksterne lenker
* 
* Spillerstatistikk for Hans-Jacob Augestad hos Handball.no
Gjesting (andre betydninger)

**Gjesting** kan sikte til:

* Roaming, tilgang til annen teleleverandørs nett
* Veitsle, fritt underhold for kongen og følget hans når de var ute på reise
Karianne Tung

**Karianne Oldernes Tung** (født 1984) er en norsk politiker (Ap) fra Stadsbygd i Trøndelag. Fra 16. oktober 2023 er hun digitaliserings- og forvaltningsminister i Jonas Gahr Støres regjering. Hun var fra 2013 til 2017 stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen. Inntil hun ble statsråd var hun daglig leder for medlemsforeningen Trondheim Tech Port. 

## Bakgrunn
Tung ble født den 21. januar 1984 og er oppvokst på Stadsbygd i Indre Fosen kommune. Hun har en bachelorgrad i statsvitenskap fra NTNU. 

## Politiske verv
Karianne Tung ble medlem av AUF og Arbeiderpartiet i 2002, og satt åtte år i kommunestyret i Rissa (2003–2011) og seks år på fylkestinget i Sør-Trøndelag. På fylkestinget var hun leder for opplæringskomiteen.

Fra 2013 til 2017 var Karianne Tung stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen. 

Fra 2019 til 2023 var hun medlem av bystyret i Trondheim, hvor hun var medlem i Finans- og organisasjonskomiteen (2019–2022), og deretter i Kontrollkomiteen (2022–2023).

Karianne Tung har vært leder av AUF i Sør-Trøndelag (2007–2008), samt leder for Sør-Trøndelag Arbeiderparti (2017) og leder for Trøndelag Arbeiderparti (2017–2018).

Den 16. oktober 2023 ble hun digitaliserings- og forvaltningsminister i Jonas Gahr Støres regjering. 

## Andre verv
I perioden 2007–2011 var hun styremedlem og styreleder for i Høgskolen i Sør-Trøndelag. Hun var leder for distriktsprogramrådet for NRK Trøndelag (2011–2013).

Hun har vært varamedlem og fast medlem av styret for Trondheim Jazzfest (2018–2022).. I 2020 ble hun oppnevnt som medlem i Stortingets oppnevnte utvalg som utredet felles prinsipper for godtgjøring til politikere, og evaluerte ordningen med Stortingets lønnskommisjon  I perioden 2021–2022 var hun medlem av lederlønnsutvalget oppnevnt av Kommunal- og distriktsdepartementet. Et utvalg som foretok en gjennomgang av statens lederlønnssystem og vurderte svakheter og styrker ved dagens retningslinjer og praktiseringen av systemet.

Hun har siden 2019 vært styremedlem i KLP Banken, og medlem i valgkomiteen for Salmar (2021–) og i valgkomiteen for Kreftforeningen (2022–).

## Referanser
 

## Eksterne lenker
*
Pico de São Tomé

**Pico de São Tomé** er det høyeste  fjellet  i São Tomé og Príncipe med 2024 moh.  Det ligger på vestsiden av øya São Tomé i distriktet Lembá. 

Fjellet er dekket av regnskog og ligger i Parque Natural Ôbo. Det er en ikke aktiv vulkan.

Da São Tomé og Príncipe var en portugisisk koloni het fjellet Pico Gago Coutinho.

## Referanser


## Kilder
*Harris, D. James: «São Tomé, Príncipe, and Annobon», i Rosemary Gillespie og David Clague (red.): *Encyclopedia of Islands*, Berkeley: University of California Press, 2009, s. 808–811
* Peakbook.org
Lauritz Grønvold

**Lauritz Grønvold** (født 17. august 1891 i Modum, død 6. desember 1971) var en norsk diplomat.

Han var sønn av Christian Wilhelm Grønvold (1856–1925) og Petrea Müller (Kate) Klaveness (1862–1951), i 1932 gift med Valborg (Lilli) Nancy Scheel (1911–1986) som var datter av diplomaten Arne Scheel, se Scheel og Klaveness (slekt). Hans tvillingsøster Nina Grønvold (1891–1924) var gift med lege og forfatter Alex Brinchmann og ble mor til sceneinstruktøren Arild Brinchmann. Hans farbror, Hans Aimar Mow Grønvold (1846-1926), var det nye kongehusets første kabinettsekretær. 

Etter examen artium 1909 og cand.jur. 1914 ble han edsvoren fullmektig og gikk inn i utenriksjenesten året etter.

## Posteringer
* 1915 sekretær Utenriksdepartementet
* 1918 2. legasjonssekretær ved legasjonen i Petrograd, Russland
* 1919 1. legasjonssekretær ved legasjonen i Paris
* 1922–1928 legasjonssekretær og chargé d'affaires ved legasjonen i Tokyo som ble styrt fra legasjonen i Peking der minister Johan Fredrik Michelet holdt til
* 1928–1931 konstituert generalkonsul i Shanghai, Kina
* 1931–1933 legasjonsråd ved legasjonen i Berlin der svigerfaren Arne Scheel var minister
* 1935 legasjonsråd ved legasjonen i Paris 
* 1938 byråsjef Utenriksdepartementet
* 1945 generalkonsul Antwerpen
* 1946–1949 generalkonsul i Rotterdam 
* 1950–1959 minister ved legasjonen i Warszawa

## Utgivelser
* 
## Premier
* R.i St. Olavs Orden i 1937 
* K." Jap. Opg. S. O., Den oppadstigende sols orden fra Japan
* K.^ J. h. sk. O., Den hellige skatts orden fra Japan
* Off. Rum. Kr. O., Romanias kroneorden
* Off. F. Æ. L. Æreslegionen fra Frankrike

## Referanser
NM i troppsgymnastikk 1999 (nasjonale klasser)

:*Se også [[NM i troppsgymnastikk 1999 (Euroteam)]]*
**NM i troppsgymnastikk 1999 i nasjonale klasser** ble arrangert 17. april 1999, i Stavern.

I konkurranseformen *nasjonale klasser* konkurrerer lagene i gymmix (frittstående), tumbling og trampett som separate konkurranser, i motsetning til Euroteam (TeamGym), der det konkurreres sammenlagt.

Det var ikke kjønnsinndelte klasser i dette NM, dette ble innført i nasjonale klasser først i 2011.

## Resultater, senior
### Gymmix (frittstående)

### Tumbling

### Trampett

## Resultater, junior
### Tumbling

### Trampett
EM i troppsgymnastikk 1998

**Europamesterskapet i troppsgymnastikk 1998** for senior ble arrangert 21. - 24. mai 1998, i Odense i Danmark. Dette mesterskapet var for klubblag, ikke for landslag.

Konkurranseformen var *Nordisk klasse* (tilsvarende dagens TeamGym), slik at det konkurreres sammenlagt i gymmix (frittstående), tumbling og trampett.

## Resultater
### Mix

### Kvinner

### Herrer
Liv Rockefeller

**Liv Rockefeller** (født **Liv Coucheron Torp** 4. august 1916, død 14. april 1969) Thor Heyerdahls første kone og reisefelle på Heyerdahls første reise til Polynesia i 1936.

Hun møtte Heyerdahl mens hun studerte økonomi ved Universitetet i Oslo. De giftet seg julaften 1936, og neste dag var de på vei til Marquesasøyene. Planen var å bosette seg der, men idyllen og idealismen ble etter noen måneder overskygget av realitetens troperegn og sykdommer, og etter ett år returnerte de til Norge. Kort tid etter ble sønnene Thor jr. og Bjørn født.

Etter krigens slutt hjalp hun til å organisere «Kon-Tiki»-ekspedisjonen, men livet i rampelyset, som ble en naturlig konsekvens av forberedelsene, passet henne dårlig. Hun ønsket dessuten ikke å leve i Thor Heyerdahls skygge, ei heller å «stå i veien for hans skjebne», og ekteskapet endte med skilsmisse kort tid før «Kon-Tiki» ble sjøsatt.

I 1956 giftet hun seg med den amerikanske eventyreren og forfatteren James Stillman Rockefeller jr., sønn av roeren James Stillman Rockefeller. Etter å ha bodd i Norge i seks år, og fått barnene Liv og Ola, bosatte de seg i Maine i USA. Her ble de boende til Liv døde som følge av føflekkreft i 1969.

## Referanser
NM i troppsgymnastikk 1998

**NM i troppsgymnastikk 1998** ble arrangert 24. - 28. juni 1998, i Oslo. Arrangør var Oslo Turnforening.

Det ble konkurrert i:
**Nasjonale klasser* - gymmix (frittstående), tumbling og trampett som separate konkurranser
**Euroteam* (tilsvarende dagens TeamGym) -  sammenlagt konkurranse i gymmix (frittstående), tumbling og trampett

Det var ikke kjønnsinndeling i nasjonale klasser i dette NM, dette ble innført i nasjonale klasser først i 2011.

## Resultater, Euroteam
### Kvinner

### Herrer

### Mix

## Resultater, nasjonale klasser
### Gymmix (frittstående)

### Tumbling

### Trampett
NM i troppsgymnastikk 1997 (Nordisk klasse)

:Se også NM i troppsgymnastikk 1997 (nasjonale klasser)
**NM i troppsgymnastikk 1997** i Nordisk klasse ble arrangert 7. - 9. februar 1997, i Molde. Arrangør var Molde Turnforening.

Konkurranseformen *Nordisk klasse* tilsvarende dagens TeamGym, slik at det konkurreres sammenlagt i gymmix (frittstående), tumbling og trampett.

## Resultater
### Kvinner

### Herrer

### Mix
Spektralanalyse

**Spektralanalyse**, eller **frekvensanalyse**, er ulike metoder for å finne den spektrale sammensetningen av forskjellige signaler. Signalene man analyserer kan være temporale, spatiale eller ha andre betydninger. De kan være endimensjonale, eller flerdimensjonale. De kan være kontinuerlige eller diskrete, men de fleste moderne metodene sampler kontinuerlige signaler før de blir analysert.

Man skiller mellom ikke-parametriske metoder, som filterbanker og metoder som bygger på lineære transformer og parametriske metoder.

Typiske eksempler på ikke-parametriske metoder er
* Korrellogram
* Periodogram
* Bartlett
* Blackman-Tukey 
* Welch. 
Typiske eksempler på parametriske metoder er: 
* Levinson-Durbin-autokorrelasjon
* Yule-Walker spektralanalyse
* Burg spektralanalyse.

Når signalet som skal analyseres ikke er stasjonært, er det nødvendig å benytte en eller annen form for korttidsspektralanalyse.

## Se også
* Spektrumanlysator
* Krysspektum
* Waveletanalyse
* Tid-frekvensanalyse
Korona (meteorologi)

En **korona** i meteorologi er en sirkel rundt solen eller månen skapt av diffraksjon av lys av små vanndråper (og noen ganger små iskrystaller) i en sky. 

Koronaen består av flere konsentriske fargeringer rundt jordlegemet og en sentral lys glorie. Vinkelstørrelsen på koronaen er avhengig av diameteren på skydråpene. Små dråper skaper lyse koronaer. Koronaer skiller seg fra haloer ved at haloene blir skapt av refraksjon (og ikke diffraksjon) fra relativt store iskrystaller i stedet for små. Rødaktige farger dekker alltid den ytre delen av koronaen.

## Galleri

File:Coronae.jpg|Skogkorona
File:Solar coronae reflection.jpg|Refleksjon av solkorona
File:Coronae at GGB.jpg|Solkorona ved Golden Gate Bridge
File:Iridescent fog.jpg|Delvis korona ved Golden Gate Bridge
File:Moon Marki 19032011 3.JPG|Månen


## Eksterne lenker
* 
* Forklaring og bildegalleri